Kalsnava vald

Kalsnava vald (läti keeles Kalsnavas pagasts) on vald Lätis Madona piirkonnas. Vald piirneb sama piirkonna Bērzaune, Mārciena ja Ļaudona vallaga, Jēkabpilsi piirkonna Varieši vallaga ning Aizkraukle piirkonna Aiviekste ja Vietalva vallaga.

Valla pindala on 147 km². 2016. aasta seisuga elas seal 1856 inimest. Valla halduskeskus on Jaunkalsnava küla. Vallamaja asub aadressil Pārupes iela 2, vallavanem on Artis Mūrmanis.

 Ajalugu 

Aastal 1935 oli Kalsnava valla pindala 278 km². Aastal 1945 moodustati vallas Jāņukalnsi, Jaunkalsnava ja Veckalsnava külanõukogu, aastal 1949 aga vald likvideeriti. Aastal 1951 liideti likvideeritava Veckalsnava külanõukogu alad Jāņukalnsi ja Jaunkalsnava külanõukoguga. Aastal 1954 nimetati Jaunkalsnava külanõukogu ümber Kalsnava külanõukoguks. Aastal 1964 liideti sellega likvideeritav Jāņukalnsi külanõukogu. Aastal 1990 muudeti külanõukogu vallaks. 2009. aastast kuulub vald Madona piirkonda.

 Kaitstavad objektid 

Kultuurimälestistest on riikliku kaitse all Jaunrūcēni  muinaskalmed ehk Vene hauad. Regionaalse kaitse all on Kalsnava kiriku muinaskalmed, Tuteni muinaskalmed ehk Rootsi hauad, Daktiņi muinaskalmed ehk Kalmemägi, Matīsēni muinaskalmed, Treikaiņi muinaskalmed ehk Rootsi ja Vene hauad ning Īvēni muinaskalmed ehk Kalmemägi.

Looduskaitse all on Teteri tamm, Teteri mänd, Rizgi vaher, Klajase tamm, Snēveļi tamm, Slokātņi pihlakas, Slokātņi tammed, Veckalsnava kalmistu elupuud, Veckalsnava allee pärnad, Veckalsnava allee, Ciņi mänd ja kaheksa nimetut põlispuud. Valla lõunaossa jääb osalt Kalsnava dendraarium.

Asustus

2011. aastal elas vallas 1658 lätlast, 66 venelast, 14 valgevenelast, 4 ukrainlast, 16 poolakat ja 10 leedulane.Ethnic composition of Latvia 2011

Vallas on järgmised külad.

 Küla  Küla tüüp  Elanike arv Aiviekste  ciems  227 (2025) Apšuriņķis  mazciems   16 (2008) Aronieši  mazciems  14 (2008) Jaunkalsnava  ciems  604 (2025) Jāņukalns  ciems  56 (2025) Lāči  mazciems   Liepnieki  mazciems    Maisi  mazciems   20 (2008) Mārtiņēni  mazciems    Ramuļēni  mazciems   4 (2003) Stepes  mazciems  17 (2009) Tuteni  mazciems    Veckalsnava  mazciems  21 (2008)
Ülejäänud valla elanikud elasid külade koosseisu mitte kuuluvates taludes. 

 Viited 

 Välislingid 

Kategooria:Läti vallad
Kategooria:Madona piirkond